2023 4 17
LT
Europos Sąjungos oficialusis leidinys
L 102/77
II PRIEDAS
Prašymas suteikti leidimą į Šiaurės Airiją įvežti galutiniams vartotojams skirtas prekes (nurodytas 9 straipsnyje) Prašymo informacija 1.
Patvirtinamieji dokumentai Privalomi patvirtinamieji dokumentai ir informacija, kuriuos turi pateikti visi prašymų teikėjai: įsisteigimo dokumentas arba įrodymas dėl nuolatinio verslo padalinio.
2.
Kiti patvirtinamieji dokumentai ir informacija, kuriuos turi pateikti prašymo teikėjas Pateikiami kiti patvirtinamieji dokumentai ar informacija, laikomi svarbiais siekiant patikrinti, ar prašymo teikėjas atitinka sprendimo 10 ir 11 straipsniuose nurodytas sąlygas.
Pateikiama informacija apie prie prašymo pridedamo patvirtinamojo dokumento (-ų) rūšį ir, jei taikytina, jo (-ų) identifikacinį numerį (-ius) ir (arba) išdavimo datą (-as).
Taip pat nurodomas bendras pridedamų dokumentų skaičius.
3.
Data ir prašymo teikėjo parašas Elektroninio duomenų apdorojimo priemonėmis prašymą teikiantis asmuo patvirtina jo autentiškumą.
Nurodoma data, kurią prašymo teikėjas pasirašė arba kitaip patvirtino prašymo autentiškumą.
Prašymo teikėjo duomenys 4.
Prašymo teikėjas Prašymo teikėjas yra asmuo, kuris prašo muitinės priimti sprendimą.
Įrašomas atitinkamo asmens vardas, pavardė (pavadinimas) ir adresas.
5.
Prašymo teikėjo identifikavimo kodas Prašymo teikėjas yra asmuo, kuris prašo muitinės priimti sprendimą.
Įrašomas atitinkamo asmens ekonominės veiklos vykdytojo registracijos ir identifikavimo kodas (EORI kodas), numatytas Deleguotojo reglamento (ES) 2015/2446 1 straipsnio 18 punkte.
6.
Teisinis prašymo teikėjo statusas Nurodomas įsisteigimo dokumente nurodytas teisinis statusas.
7.
PVM mokėtojo kodas (-ai) Įrašomas PVM mokėtojo kodas (jei yra suteiktas).
8.
Verslo veikla Įrašoma informacija apie prašymo teikėjo vykdomą verslo veiklą.
Trumpai apibūdinama vykdoma komercinė veikla ir nurodomas tiekimo grandinėje atliekamas vaidmuo (pvz., prekių gamintojas, importuotojas, mažmenininkas ir kt.).
Apibūdinkite: — numatomą importuojamų prekių paskirtį, be kita ko, prekių rūšį ir tai, ar jos bus kaip nors perdirbamos, — numatomą per metus pateiksimų atitinkamų prekių išleidimo į laisvą apyvartą muitinės deklaracijų skaičių, — įrašų, sistemų ir kontrolės priemonių, padėsiančių vykdyti 10 straipsnio b punkte nurodytą įsipareigojimą, rūšį.